Home -- Aymara -- Perform a PLAY -- 080 (A bill for Mom)
80. Cuenta kelljjäti mama
Cuntï juc’amp Jazmín jupajj muncänjja, anatañanacapan estantencänwa.
Jazmín: “Maynejj kollquenïñapawa. ¡Suertinipjjew jilïrinacajja! Jupanacajj cuntï munapqui ucanac alasipjjaspa. Mä amuyunítwa…”
Ucurujja Jazmín jupajj lakaquiw mankt’jjasinjja cuartopar sarjjänjja. Lapiz papelampi ucac necesitänjja.
Jazmín: “Sueldo Jazminar pagañataqui. Janiw servientäcti inac trabajañataqui:
Paquit vidrionac basurar apaña 2 pesos
Ducha jariña 3 pesos
Sapa aruma platonac cubiertonac apthapiña 6 pesos
Cuartojj pichaña uqhamarac apthapiña (ucajj wali ch’amaw) 10 pesos
Trastonaca apthapiña 4 pesos
Basur apsuña, phirupiniw kaphi 6 pesos
Sumthapisasti… 15, 20,…. 31 pesos
Janc’ac pagaña
Jazminam trabajiri.”
Jamasata cocina mesa patjjaruw uchäna. Jayp’utaquiati mä carta jicjjatäna platopamp chict’ata. Cuna pachatï sapaquïjjänjja ucjaw jist’ari.
Jazmín: “Jichhapï uñjañ müntjja (carta jist’arapa, kollkejj jalartiri) 31 pesonaca phokt’ata. Cuna pachas ucja kollkenïcayätti. Mä cartaw acancaraqui.
¡Munat Jazmín!
Acaw pagomajja. Chekas wali trabajador wawatawa. Tiemponïyat ucjajja, leyt’araquim nayan pagojja.
10 mara isim t’ajjsuta 0 pesos
10 mara jumatac phayatajja 0 pesos
Cuidat chuymachat cuna pachatï usutäcäyata 0 pesos
Jumamp anatata 0 pesos
Tiempo llaquinacamataqui uqhamarac jan walt’añanacan 0 pesos
Janiw juc’amp list lurañ münjjti. Take ucanac lürta gustumpi jumar munatajjata, munat wawa.
Mamama.”
Jazmín jupajj penkasitänwa. Jalataynawa mamapä ucaru ucat khomantataynawa.
Jazmín: “Mami, janiw cunapachas cuenta kelljjäti. Acajj kollkejja. ¡Nayajj munsmawa!”
Yanapañas uqhamarac regalañas cusisiñ churi. Juc’aquiw taycanacan urunacapataquejj faltjje.
¿Janit munasma mamamar c’uchisiñ regalaña? Mä suma amuyt’a utjpan mamamar cusisiyañataqui.
Ucatsti jan armasimti: Cusisiyañajj walja cusisiña churi - Janiw taycanac urunacapanacjja.
Uñstirinaca: Parliri, Jazmín
© Copyright: CEF Germany
eng_Latn pap_Latn ayr_Latn ayr_Latn ayr_Latn ayr_Latn ast_Latn ast_Latn ayr_Latn ayr_Latn ayr_Latn min_Latn srd_Latn scn_Latn tgl_Latn ayr_Latn ayr_Latn ayr_Latn ayr_Latn srd_Latn ayr_Latn ayr_Latn ayr_Latn ayr_Latn ayr_Latn tgl_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn